**KFI kurzustematika**

|  |  |  |  |  |  |
| --- | --- | --- | --- | --- | --- |
| 1. Alapadatok | Kurzus neve: K.E.E.P. (Klíma Energia Együttműködés Projekt)Klímastratégiába illeszthető helyspecifikus design akcióterv | | | | |
| A kurzus oktatója/i, elérhetősége(i): Jakabfi-Kovács Boglárka: [boglarka.kovacs@g.mome.hu](mailto:boglarka.kovacs@g.mome.hu)+36209778993, Juhász Janka: [jane.sheperd@g.mome.hu](mailto:jane.sheperd@g.mome.hu) +363037019134 meghívott előadó, jelenleg egyeztetés tárgya. | | | | |
| Kód:  B-KF-401-EP-202122-01-02  M-KF-301-EP-202122-01-02 | Tantervi hely: | Javasolt félév: BA3, MA1, MA2 | Kredit: | Tanóraszám: 48-60  Egyéni hallgatói munkaóra: 90-102 |
| Kapcsolt kódok: | Típus: (szeminárium/előadás/gyakorlat/konzultáció stb.)  speciális ismeretek, interdiszciplináris képzés, elméleti előadások, gyakorlat, konzultáció | Szab.vál-ként felvehető-e?  igen | Szab.vál. esetén sajátos előfeltételek:  A kurzusban opcionálisan résztvevő tanszékek és egységek:  - Tervezőgrafika (BA3, MA1, MA2)  - Média Design (BA3, MA1, MA2)  - Elméleti intézet (BA3, MA1, MA2)  - Építészeti Intézet (BA3, MA1, MA2)  - Textiltervező (BA3, MA1, MA2)  - Formatervező (BA3, MA1, MA2)  - Fotó (BA3, MA1, MA2)  **SZAKONKÉNT LEGFELJEBB 6 FŐ**  **ÖSSZESEN LEGFELJEBB 16 fő** | |
| A kurzus kapcsolatai (előfeltételek, párhuzamosságok):  A kurzusnak nincs tantárgyi előfeltétele. | | | | |
| 2. Célmeghatározás | Klímapolitikai háttér:  2020-ban, a Párizsi Egyezmény ötéves évfordulóján a Magyar Kormány is vállalta, hogy 2050-re az ország eléri a nettó karbonsemlegességet. Akár megfelel az ország a vállalásnak, akár tarthatatlannak bizonyul az évi 5%-os csökkentés, eljön a pillanat, amikor fontos szerep jut a komfortszint megváltozásának és a racionalizációnak. A különböző forgatókönyveket közül mi azzal foglalkozunk, melyben a közösségek (közigazgatási támogatással) felkészülnek egy észszerűbb, egészségesebb életmódra, mely **nemcsak az lakóhelyük, de a saját életük számára is előnyös változást jelent**.  A kurzus célja  A kurzus bizonyos tekintetben a future studies kategórájában értelmezhető. Célunk, hogy a bekövetkező bármilyen pólusó változás ne váratlanul érje a közösségeket és a közigazgatás szereplőit, hanem tervezői szempontból felkészüljünk a különböző szcenáriókra. A fenntarthatósággal kapcsolatos **érzékenyítésen** túl szeretnénk a tervező hallgatókat bevonni egy valós, **többszereplős egyeztetési folyamatba**, mely során **felkészülési- és adaptív stratégiát – projekt terveket -** dolgozunk ki a kerület számára. Úgy véljük, egy ilyen tapasztalat birtokában tervezőként szem előtt fogják tartani az ökológiai szempontokat, jobban rálátnak a komplex feladatra és könnyebben eligazodnak egy **szakmák közötti csapatmunkában**. E kompetenciák erősítésével mi is hozzájárulunk a MOME oktatási céljaihoz. Fontosnak tartjuk, hogy a kurzus projekt-tervei választ adjanak az **unikális sajátosságokra**. A különböző adottságokkal rendelkező területek más és más módon tudják kielégíteni az új igényeket. A XII. kerület változatos földrajzi sokszínűsége lehetőséget ad mind a hegyvidéki, mind a nagyvárosi területek vizsgálatára. Budapest rendelkezik klímastratégiai tervvel (SECAP), a Hegyvidéknek pedig saját, kidolgozott stratégiája is van - a kurzus ezekre épít és designszemlélettel gazdagítja ezeket.  Tervezett együttműködő partnerek:  **Hegyvidék**. A kerület kiválasztása során figyelembe vettük a fentieken túl az együttműködési hajlandóságot és a pénzügyi erőforrásokat. A XII. kerület már 2010-ben elkészíttette a *Hegyvidéki Éghajlatváltozási Stratégiát* MTA-kutatók segítségével. Vizsgálati szempontból érdekes a kerület erdős, magasan fekvő elhelyezkedése és városi arculata egyaránt.[[1]](#footnote-1)  A **Másfél fok szerkesztősége**. A [masfelfok.hu](http://www.masfelfok.hu) az egyik sajtópartnerünk, kérésünkre a kurzus beszámolóját publikálják.  **MOME** | | | | |
| Tanulási eredmények (fejlesztendő szakmai és általános kompetenciák):  -rutinmegoldásokon túlmutató, nyitott hozzáállás  -kritikai- és **inkluzív** szemlélet  -kutatómunka  -csapatmunka  Tudás/ismeret  A hallgatók ismereteket szereznek  - az éghajlatváltozás környezeti-urbanisztikai hatásairól,  - a klímastratégiai tervekről,  - a különböző rendszerek összefüggéseiről,  - az **öko-lokalizmus** jelenségéről,  - a települési fenntartható fejlesztéshez kapcsolódó kortárs társadalmi, környezeti kontextusról, valamint a **szakmájukhoz való kapcsolódási pontok**ról,  - az önkormányzattal történő együttműködéssel kapcsolatban,  - interdiszciplináris tervezési, együttműködési folyamatokban.  Képesség  A hallgatók képesek lesznek  - összetett problémaköröket vizsgálni, összetett **designkutatást** folytatni,  - **interdiszciplináris alkotóközegben** saját szakterületüket kompetensen képviselni,  - **innovatív megoldásokat** fejleszteni.  Attitűd  A résztvevő hallgatók  - **rugalmas, adaptív és kritikai** módon közelítik meg a fenntarthatósági kérdéseket,  - aktívan kezdeményeznek interdiszciplináris projekteket,  - **tudományos alapossággal** járnak el az adott kérdésben,  - a saját alkotótevékenységükkel kapcsolatos társadalmi és kulturális igényeket felismerik, azonosítják, azokra reflektálnak.  Autonómia és felelősségvállalás  A résztvevő hallgatók  - kezdeményeznek, vezetnek és formálnak projekteket,  - munkájukat társadalmilag, kulturálisan érzékeny, **tudatos és felelős tevékenység** jellemzi,  - környezetükért, közösségükért felelősséget érző emberek, akik nemcsak észreveszik a problémát, de van elképzelésük a megoldásról és aktívan tesznek is azért. | | | | |
| 3. Útvonal | A kurzus keretében feldolgozandó témakörök, témák:  Kutatás: A Hegyvidék adott területének, igényeinek és lehetőségeinek megismerése.   * földrajzi elhelyezkedés és természeti adottságok * városszövetben elfoglalt hely (urbanisztikai és kulturális szempontok) * klímastratégiai terv tanulmányozása * lehetőség szerint közösségi felmérés   Kooperáció: Az adott terület igényeinek felmérése.   * közvetlen egyeztetés a közigazgatási szereplőkkel (önkormányzat) * közvetlen egyeztetés a civil szervezetekkel * elérhető lakossági közvéleménykutatás vizsgálata * együttműködés szakértőkkel (egyeztetés alatt) * csapatmunka (különböző szakról érkező hallgatók)   Tervezés-Innováció   * energiahatékonyság (építés és meglévő épületállomány), * energiabiztonság (megújuló források), * közlekedésszervezés (közlekedés és szállítás), * zöldfelület-gazdálkodás (ökológiai rendszerek, árnyékolás, hideg burkolatok), * levegőminőség és hősziget jelenség (és egyéb egészségügyi kérdések), * hulladékkezelés, * fényszennyezés, * civil szervezetek munkája, * szemléletformálás, fenntarthatóság kommunikációja, * közösségi használatú terek és funkciók és * inkluzív design.   Prezentáció, fejleszthetőség   * az elkészült projekt tervek bemutatása az önkormányzatok és a MOME számára * (a kurzus tulajdonképpen előkészítése az azonos célú országos projekt tervnek, mely a kutatásunk hosszútávú célkitűzése) | | | | |
| A kurzus során alkalmazott KFI módszerek, eszközök:  A kurzus alapvetően gyakorlat alapú kutatásra épül, emellett fontos eleme a kreatív innováció, a csapatmunka.  Alkalmazott KFI módszerek: adatgyűjtési, elemzési és értékelési módszerek, koncepciófejlesztési tervek kidolgozása. | | | | |
| Tanulásszervezés/folyamatszervezés sajátosságai:  A tantárgy oktatása elméleti és szakmai előadók segítségével, építész szakmai oktatók, közigazgatási és civil szervezetek részvételével történik.  A tizenhárom alkalom során a hallgatókat egy **kutatói-együttműködési-tervezői ív**en vezetjük végig. A félév első harmadában meghívott előadók segítségével betekintést nyernek a különböző csatlakozó diszciplínák munkájába, megismerik a kiindulást jelentő problémákat, majd területi felosztás alapján (szakterület szerint vegyes csoportokban) előbb kutatómunkát végeznek, majd kidolgozzák a megoldásukat. A csoportok önállóan dolgoznak, az előadásokat követően az órák konzultációra szolgálnak, de minden területen (kutatási források, módszerek, egyeztetések, anyagbeszerzés) kapnak segítséget. Az elkészült tervek prezentáció formájában kerülnek bemutatásra mind az Egyetem, mind az Önkormányzat (és esetleges további partnerek) elé.  Ütemezés  **1. Alkalom**: Bemutatkozás, a kutatásunk felvázolása, a hallgatók fenntarthatósággal kapcsolatos ismereteinek felmérése (beszélgetés), Kill The PLanet Yeah! társasjáték kipróbálása.  Feladatismertetés: az előre egyeztetett szereplők és a felmért helyzetek bemutatása. Csoportok beosztása.  **2. Alkalom**: Meghívott kutató előadása, kérdések.  **Jankó Ferenc, g**eográfus (PhD), az ELTE TTK Társadalom- és Gazdaságföldrajzi Tanszékének egyetemi adjunktusa, kutatási területe az éghajlatváltozás mint társadalmi probléma.  A csoportok kutatási stratégiájának megtervezése, az elérhető források felmérése.  **3. Alkalom**: Meghívott előadó, kérdések.  **Bart István, j**ogász, klímapolitikai szakértő. A Klímastratégia 2050 Intézet ügyvezető igazgatója, az Energiaklub elnökségi tagja.  A csoportok bemutatják egymásnak az általuk választott terület potenciális lehetőségeit. Közösen felmérjük, hogy milyen erőforrásokra lesz szükségük a továbbiakban. (Pl. anyagigény, közérdekű adatigénylés, találkozó egy adott szereplővel stb.)  **4. Alkalom**: Meghívott kutató előadása, kérdések.  **Lehoczky Annamária**, éghajlatkutató, szabadúszó környezeti szakújságíró. Doktori (PhD) fokozatát az éghajlatváltozás kutatásában szerezte.  Tervezés előkészítő fázis. Milyen típusú szűkösség áll a tervezés fókuszában? Milyen hazai vagy nemzetközi példák állnak előttünk? Melyek a legkritikusabb területek?  **5.-8. Alkalom**: Konzultáció. A csoportok mindig beszámolnak egymásnak a tervezés aktuális állapotáról. Lehetséges együttműködési pontok felmérése.  A résztvevők közösen kiválasztanak egy alkotót, akit felkérünk előadást tartani.  **9. Alkalom**: A csoportok által közösen választott tervező/ alkotó előadása, kérdések.Bízunk benne, hogy két hónap alatt megismerik annyira a témát, hogy tudnak választani. Lehetőségeinkhez képest teljesítjük a kérést. A járványhelyzet miatt akár külföldi alkotó online előadása is lehetséges.  **10. Alkalom**: A projekt tervek formába öntése.  **11.-12. Alkalom**: Konzultáció.  **13. Alkalom**: Nyilvános prezentáció.  A hallgatók tennivalói, feladatai:  A hallgatók elmélyítik a fenntarthatósággal, urbanisztikával kapcsolatos ismereteiket, ami egyéni kutatómunkát is igényel. Ajánlott az összeállított szakirodalom elolvasása. A csoportok felmérik a választott területük adottságait és lehetőségeit, egyeztetnek az önkormányzattal és esetleg egyéb szereplőkkel. Megtervezik és prezentálják a saját koncepciójukat. A terveknek akár adaptívan, akár kritikai módon illeszkedniük kell a kerület klímastratégiájához.  A tanulás környezete: (pl. tanterem, stúdió, műterem, külső helyszín, online, vállalati gyakorlat stb.)  A félév során a tantermi (esetleg online) előadások, konzultáció mellett helyszínbejárás várható. | | | | |
| 4. Értékelés | Értékelés  Teljesítendő követelmények:  A kurzus teljesítésének feltétele az órákon való aktív részvétel, a kutatómunka, csapatban való működés és a félév során elkészített terv bemutatása.  Értékelés módja:  A félévet a különböző helyszíneken felismert problémák/ lehetőségek és az ezekre adott válaszok, tervek ismertetésével zárjuk. A hallgatók csoportonként kapnak írásbeli értékelést a munkájukról, annak továbbfejleszthetőségéről.  Az értékelés szempontjai (mi mindent veszünk figyelembe az értékelésben):  Mivel a résztvevők 4 fős vegyes csoportokban dolgoznak, nincs egyénileg értékelhető feladat, ehelyett az egymással való kooperáció, a minél több összetettebb és megalapozottabb terv elkészítése a cél. Elsősorban a probléma befogadását, feladattá konvertálását, a megoldáshoz vezető utat vesszük figyelembe. Kiemelkedő szempont a közösségek igényeinek figyelembevétele, a megoldás érvényessége, a komplex gondolkodásmód kifejeződése. | | | | |
| Az érdemjegy kiszámítása:  Gyakorlati jeggyel, diagnosztikus alapon, designalapú (interdiszciplináris, komplex, rendszerszintű) értékelésben, csoportszintű értékelés formájában az alábbi súlyozás szerint:  - elméleti ismeretek (10%)  - kreatív gondolkodás (30%)  - részvétel a csoportmunkában, a probléma feltárásában, a kutatásban (35%)  - a technikai megvalósítás (makett, kiadvány, előadás stb.) alkalmazása (25%) | | | | |
| Máshol/korábban szerzett tudás elismerése/ validációs elv:   * + *teljeskörű beszámítás/elismerés lehetséges*   + *részleges beszámítás/elismerés lehetséges*   + *nincs lehetőség elismerésre/beszámításra* | | | | |
|  | Kötelező irodalom:  Ajánlott irodalom:  WILLIAMS, Daniel E., *Sustainable Design,* John Wiley and Sons Inc., Hoboken, New Jersey, 2007. Dezeen Talk on *The Architecture of Emergency climate summit*, Barbican Centre, 2019. MACKAY, David J.C., *Fenntartható energia - mellébeszélés nélkül*, Ford.: Both Előd, Vertis, Typotex, Budapest, 2011.  EMANUEL, Kerry, *Amit a klímaváltozásról tudunk*, Ford.: Tax Ágnes, Corvina, Kék Bolygó Klímavédelmi Alapítvány, Budapest, 2019.  SCRUTON, Roger, *Zöld filozófia*, ford.: Szilágyi-Gál Mihály, Zsélyi Ferenc, Akadémiai Kiadó, 2018.  LÁNYI, András, *Az ember fáj a földnek. Utak az ökofilozófiához*; L'Harmattan, Budapest, 2010.  TILLMANN, J. A., A jövő történetei: <https://tillmannja.wordpress.com/2020/01/18/a-jovo-tortenetei-%E2%80%A2%E2%80%A2%E2%80%A2%E2%80%A2%E2%80%A2%E2%80%A2%E2%80%A2-tillmann-j-a/>  https://www.met.hu/eghajlat/eghajlatvaltozas/  masfelfok.hu  https://ujegyenloseg.hu/author/ue-zold-podcast/ | | | | |
|  | Egyéb információk: | | | | |
|  | Tanórán kívüli konzultációs időpontok és helyszín: Egyéni egyeztetés szerint. | | | | |

1. <https://archiv.hegyvidek.hu/download.php?docID=41819> [↑](#footnote-ref-1)